# Bluetoothin® hallinta ja määrittäminen

## Bluetooth-radio päällä/pois

Jos Bluetooth-toiminto on kytkettävä pois käytöstä, sen voi mahdollisesti tehdä kolmella eri tavalla: ohjelmistokytkimellä, laitteistokytkimellä tai Laitehallinnan kautta. Emme suosittele näiden toimintojen sekoittamista (esim. Bluetooth-toiminnon poistamista käytöstä ohjelmistokytkimellä ja ottamista takaisin käyttöön Laitehallinnan kautta).

Bluetooth-radio tulisi kytkeä päälle ja pois ohjelmistokytkimellä, ei Laitehallinnan kautta. Ohjelmistokytkin ei kuitenkaan välttämättä ole käytettävissä kaikissa järjestelmissä. Ohjelmistokytkimen käyttöä koskevat ohjeet vaihtelevat eri käyttöjärjestelmissä jäljempänä kuvatulla tavalla.

Joissakin järjestelmissä on ohjelmistokytkimen sijaan tai lisäksi laitteistokytkin. Kun molemmat kytkimet ovat käytettävissä, vältä niiden käyttämistä samanaikaisesti (eli jos Bluetooth-radio sammutetaan ohjelmistokytkimellä, se pysyy poissa käytöstä laitteistokytkimen asetuksesta riippumatta). Lisätietoja laitteistokytkimestä on järjestelmän käyttöoppaassa.

Bluetooth-radion kytkeminen päälle ja pois Windows 7:ssa:

1. Napsauta tehtäväpalkin Bluetooth-kuvaketta hiiren kakkospainikkeella.
2. Valitse Ota sovitin käyttöön tai Poista sovitin käytöstä.

Bluetooth-radion voi kytkeä pois päältä myös Bluetooth-asetukset-ikkunassa:

1. Napsauta tehtäväpalkin Bluetooth-kuvaketta hiiren kakkospainikkeella.
2. Valitse Avaa asetukset.
3. Valitse Asetukset-välilehdessä Poista Bluetooth-sovitin käytöstä.

Bluetooth-radion kytkeminen päälle ja pois Windows 8:ssa ja uudemmissa:

1. Avaa Tietokoneen asetukset.
   - Avaa oikopolkuvalikko siirtämällä hiiren osoitin näytön oikeaan alakulmaan. Valitse Asetukset ja Muuta tietokoneen asetuksia.
2. Valitse Langaton.
3. Ota Bluetooth käyttöön tai poista se käytöstä napsauttamalla Bluetooth-liukukytkintä.

## Kansion jakamisen asetukset

Tiedoston jakamisen ottaminen käyttöön tai poistaminen käytöstä:

1. Napsauta hiiren kakkospainikkeella Bluetooth-kuvaketta ja valitse Avaa asetukset.
2. Valitse Bluetooth-asetukset -ikkunassa Jaettu kansio -välilehti ja tee sitten jokin seuraavista:

- Ota tiedoston jakaminen käyttöön valitsemalla Salli etälaitteiden selata jaettua kansiota -valintaruutu, napsauta Selaa, valitse paikallinen kansio, joka jaetaan Bluetooth-laitteiden kanssa ja valitse OK.
- Poista tiedoston jakaminen käytöstä poistamalla valintamerkki Salli etälaitteiden selata jaettua kansiota -valintaruudusta.

FTP:n kautta tapahtuvaa tiedostojen lataamista koskevien käyttäjän ilmoitusten ottaminen käyttöön tai poistaminen käytöstä:

1. Napsauta hiiren kakkospainikkeella Bluetooth-kuvaketta ja valitse Avaa asetukset.
2. Valitse Bluetooth-asetukset -ikkunassa Jaettu kansio -välilehti ja tee sitten jokin seuraavista:
   - Ota käyttäjän ilmoitus käyttöön valitsemalla Ilmoita, kun tiedostoja ladataan jaettuun kansioon -valintaruutu ja valitse sitten OK.
   - Poista käyttäjän ilmoitus käytöstä poistamalla merkintä Ilmoita, kun tiedostoja ladataan jaettuun kansioon -valintaruudusta.

## Ääniasetukset

Huomautus: Tämän osion ohjeet eivät päde Windows 8 -käyttöjärjestelmässä.

Bluetooth-ääniasetusten hallinta:

1. Napsauta hiiren kakkospainikkeella Bluetooth-kuvaketta ja valitse Avaa asetukset.
2. Valitse Bluetooth-asetukset-ikkunassa Audio-välilehti ja tee sitten jompikumpi seuraavista:

- Salli Bluetooth-ääniyhteys vain SCMS-T Digital Rights Management (DRM) -sisällön suojausta tukevien laitteiden kanssa valitsemalla Liitä audiolaitteeseen vain, jos se tukee SCMS-T-sisällön suojausta -valintaruutu.
- Ota automaattinen Skype-puhelun kytkentä käyttöön musiikin kuuntelun aikana valitsemalla Ota Skype-kytkentä käyttöön ja valitse aikaisemmin kytkettyjen Bluetooth-kuulokkeiden nimi valikosta. Lisätietoja on kohdassa VoIP-puheluihin vastaaminen musiikin kuuntelun aikana. Tämä vaihtoehto ei ole käytössä, jos tietokoneeseen ei ole asennettu Skype-ohjelmistoa.

## High Speed -asetukset

High Speed -asetusten hallinta:

1. Napsauta hiiren kakkospainikkeella Bluetooth-kuvaketta ja valitse Avaa asetukset.
2. Valitse Bluetooth-asetukset-ikkunassa Suuri nopeus -välilehti ja tee sitten jompikumpi seuraavista:

- Salli ilmoitusten näyttäminen, kun Bluetooth-yhteys kytkeytyy Bluetooth High Speed -tilaan ja siitä pois, valitsemalla Ilmoita nopeasta tilanvaihdosta.
- Piilota ilmoitukset, kun Bluetooth-yhteys kytkeytyy Bluetooth High Speed -tilaan ja siitä pois, poistamalla valintamerkki kohdasta Ilmoita nopeasta tilanvaihdosta.