# Bluetooth®-teknologi

Trådløs Bluetooth-teknologi er en kommunikationsteknologi med kort rækkevidde, og som har til formål er erstatte kabler, der anvendes til at oprette tilslutning mellem bærbare og/eller stationære enheder, samtidigt med at der bevares et højt sikkerhedsniveau.

Den globale accept af Bluetooth samt Bluetooth-teknologiens struktur gør det muligt for en hvilken som helst Bluetooth-aktiveret enhed at oprette forbindelse til en hvilken som helst anden Bluetooth-aktiveret enhed, der befinder sig inden for et bestemt område.

Spektrum

Bluetooth-teknologi arbejder på det industrielle, videnskabelige og medicinske (ISM) bånd 2,4-2,485 GHz ved brug af et bredt udsnit af frekvensspringende signaler med fuldstændigt dupleks ved en nomineret hastighed på 1.600 spring/sek. 2,4 GHz-ISM-båndet er tilgængeligt og ikke-licenseret i de fleste lande.

Rækkevidde

Den afstand, der er tilladt mellem Bluetooth-aktiverede enheder, afhænger af anvendelsesformålet. Bluetooth-specifikationen stipulerer en minimumsafstand på 10 meter, men der eksisterer ingen fast grænse, og producenter kan finjustere deres implementeringer med henblik på at yde den afstand, der er behov for i forhold til at understøtte deres løsningers anvendelsesscenarier. Rækkevidden klassificeres af radioklassen:

- Klasse 3-radioer har en rækkevidde på op til 1 meter.
- Klasse 2-radioer har en rækkevidde på op til 10 meter.
- Klasse 1-radioer har en rækkevidde på op til 100 meter.

Strømforbrug

Bluetooth-teknologi er designet til at have et meget lavt strømforbrug og gør det muligt at lukke Bluetooth-radioen ned, når den er inaktiv.

Datahastighed

- 1 Mbps for Bluetooth 1.2.
- Op til 3 Mbps for Bluetooth 2.0 med EDR (Extended Data Rate).
- Op til 24 Mbps for Bluetooth High Speed.

Der findes yderligere oplysninger om trådløs Bluetooth-teknologi på www.bluetooth.com.